Lotéria

Lotéria je druh hry, pri ktorej vyhráva majiteľ žrebu, ktorého číslo alebo čísla sa vytiahlo, zvyčajne z tzv. osudia. Lotérie môžu byť vecné alebo peňažné. Za hazardné hry sa pokladajú také hry, ktorých prvotným cieľom a hlavným princípom je hra o peniaze. Osobitným druhom hazardných hier sú peňažné hry organizované štátom (Lotéria v Česko-Slovensku) alebo štátom licencovanou inštitúciou (stávkové kancelárie). Okrem lotérie so žrebmi, ktoré stačí kúpiť, existujú podobné lotérie, ako napríklad Loto, predtým nazývaná  Športka, Euromilióny, Keno, pri ktorých výhra tiež závisí len od náhody, avšak pre pocit z hry treba okrem zaplatenia vyplniť aj stávkovací tiket. 

 Riziko lotérií 
Lotérie boli vždy organizované tak, aby prevádzkovateľ aj po vyplatení nákladov a výhier dosiahol zisk. Čím viacej ľudí je oslovených a kúpi si žreb, tým môžu byť vyššie výhry, čo je hlavným lákadlom pri stávkovaní. Prvou európskou finančnou lotériou bola talianska lotéria La Lotto de Firenze v 16. storočí. Lotérie sa rozdelili na dva typy, s dvomi rozdielnymi cieľmi. Prvým typom bola lotéria koncipovaná ako dobrovoľná štátna daň. Táto tzv. štátna lotéria bol organizovaná jediným oprávneným subjektom zastupujúcim štát na celom území krajiny. Anglická kráľovná Alžbeta I vypísala tú svoju už v roku 1566, aby zaobstarala peniaze na opravu prístavov. Lotéria ako zdroj štátnych financií bola presadzovaná v Taliansku, Holandsku, Belgicku a Nemecku. Vo Francúzsku sa usporiadala prvýkrát štátna lotéria až v roku 1660. Štátne lotéria v Česko-Slovensku vznikla oficiálne v rok 1957. Druhým druhom je lotéria čisto komerčná, organizovaná súkromníkmi.

Pravdepodobnosť a veľkosť výhry je určená pravidlami, ktoré určuje organizátor. (Napríklad Tipos) Lotérie majú veľa formátov. Výhrou môže byť napríklad pevne stanovená suma v hotovosti alebo v tovare. V tomto formáte hrozí organizátorovi riziko, že sa predá nedostatočný počet žrebov. Častejšie bude celkový cenový fond tvoriť pevné percento z tržieb. Často je to žrebovanie „50–50“, kde organizátori sľubujú, že cena bude predstavovať 50% výnosov za žreby.

Stávkovanie o peniaze sa snažia prezentovať ako hru a zábavu stávkové kancelárie. Tipos dokonca tvrdí, že "Stávkovanie je jednou z najobľúbenejších a najstarších foriem zábavy".  Slovenská wikipédia však peňažné stávky za Hry (zábavu) nepovažuje.

V niektorých štátoch sú hazardné hry úplne zakázané, vo väčšine štátov sú pravidlá prevádzkovania hazardných hier upravené zákonom a ich prevádzkovateľ musí mať príslušnú licenciu. Na Slovensku je hranie hazardných hier zakázané do 18 rokov veku. Legálne hazardné hry prevádzkujú kasína a stávkové kancelárie.  Vzhľadom na riziko vzniku gamblerstva, proti ktorému vznikli aj petície proti hazardu bol na Slovensku zriadený Register vylúčených osôb. Takéto osoby nemajú povolený vstup do herní a kasín avšak môžu stávkovať v lotériách. Je povinnosťou prevádzkovateľa v zmysle zákona na internete upozorňoval že, "Hazardné hry predstavujú riziko vysokých finančných strát." Nadmerné hranie prináša so sebou možné zdravotné riziká. 

 Klasické a online lotérie 
Klasické lotérie sú prvým druhom číselných lotérii, ktoré Tipos ponúka. Do tejto skupiny zaraďujeme známe Euro milióny, Euro jackpot, Keno 10, Loto a Loto 5 z 35. Aktuálne jackpoty sa pohybujú v rozmedzí od 20 000 eur pri Loto 5 z 35 až po neuveriteľných 115 000 000 eur v lotérii Euro Jackpot. Klasické číselné lotérie online majú žrebovanie jeden až dva krát do týždňa. 

Vzhľadom na menší počet žrebovaní sú výhry v klasických lotériách vyššie ako v rýchlych lotériách či stieracích žreboch. Klasickú lotériu si môžete zahrať na všetkých pobočkách spoločnosti Tipos alebo online. Ak sa rozhodnete podať si tiket z pohodlia domova, stačí vám navštíviť web stránku eTipos.sk, kde si otvoríte sekciu Lotérie.

Iný druh číselných lotérii tvoria ztv. rýchle lotérie. Tieto sa od tých klasických líšia len extrémne vysokou frekvenciou žrebovania.  V rýchlych lotériách na nás nové žrebovanie čaká každých pár sekúnd alebo maximálne pár minút. V rýchlych lotériách sa tak denne dočkáte stoviek až tisíc žrebovaní. Tieto lotérie sa preto viac podobajú kasínovým hrám, ako sú hracie automaty.

Pretože v rýchlych lotériách sa žrebuje veľmi často, každého herného kola sa účastní omnoho menej ľudí. To znamená aj vyššiu šancu na výhru, ale zároveň o dosť nižšiu maximálnu výhru. Na Slovensku máme momentálne len jednu rýchlu lotériu od Tiposu s názvom Klub Keno.

 Referencie 

 Pozri aj 
 Lotéria v Česko-Slovensku

 Iné projekty 

 Externé odkazy 



Kategória:Hazardné hry